Ҡарғалы ауылы — райондағы иң боронғо ауылдарҙың береһе. 1712 йылдың ғинуарында ошо ауылда йәшәгән башҡорт Сөйәрембәт Йосоповтың үҙенең ауылдашы Рәжәп Мәмбәтовтан үтескә 140 һум аҡса алып тороуы тураһындағы яҙма документ теркәлә. Сөйәрембәттең атаһы Йосоп Дасаев был документҡа ышаныслы кешеһе булараҡ үҙ тамғаһын ҡуя. Икенсе бер документ буйынса Рәжәп  Мәмбәтов үҙе, улдары Мөғмин, Максим һәм Мөғәйем менән бергә, тәржемәсенән үтескә 240 һум аҡса ала. Ауыл Ҡаҙан даруғаһында урынлашҡан, әммә документтарҙа ниндәй улусҡа ҡарауы күрһәтелмәгән. Ауылға типтәрҙәрҙең (ерһеҙ башҡорттар) ҡасан индерелеүе тураһында документ юҡ. Яҙма документтарҙа Йәлдәк улусының аҫаба башҡорттары тарафынан типтәрҙәр бик борон замандарҙа документтарһыҙ, телдән килешеү буйынса индерелгәндәр тип билдәләнә. Был ауыл - хәҙерге Саҡмағош районындағы Ҡарғалы ауылы.